open-index/open-wikipedia-markdown huggingface dataset:
พระเจ้าซูโร

**พระเจ้าซูโร** หรือ **พระเจ้าซูรึง** (, 首陵; ? -  ค.ศ. 199) กษัตริย์พระองค์แรกแห่งกึมควันคายาหรืออาณาจักรคายา มีพระนามเดิมว่า **คิมซูโร** เป็นผู้ก่อตั้งกึมควันคายา บริเวณตะวันออกเฉียงใต้ของเกาหลี

## ตำนาน
ตามตำนานการก่อตั้งราชวงศ์กึมควันคายานั้น มีบันทึกในศตวรรษที่ 13 ในพงศาวดาร คารัคกุก-กิ  (hangul: 가락국기, hanja: 駕洛國記) ของหนังสือ ซัมกุก ยูซา ตามตำนานกล่าวว่าพระเจ้าซูโรเป็นหนึ่งในหกองค์ชายที่ประสูติจากไข่ที่มาจากท้องฟ้าที่อยู่ในชามทองห่อผ้าสีแดง พระเจ้าซูโรเป็นองค์ชายพระองค์แรกที่ตั้งอาณาจักรได้ ก็คืออาณาจักรคายานั้นเอง

ในตำนานยังล่าวอีกว่าพระมเหสีของพระเจ้าซูโร ซึ่งก็คือ พระมเหสีฮอฮวางอ๊ก ซึ่งพระนางเป็นองค์หญิงที่มาจากอินเดียในแคว้นอโยธยา (ahyuta, 阿逾陀) ซึ่งพระนางเป็นผู้ที่ทำให้อินเดียและเกาหลีได้ทำการค้าซึ่งกันและกัน

ตามตำนานเรื่องที่พระเจ้าซูโรประสูติมาจากไข่นั้น ในคาบสมุทรเกาหลีมีเรื่องแบบนี้เกิดขึ้นกับหลายอาณาจักร องค์ชายจูมง ซึ่งเป็นผู้ก่อตั้งอาณาจักรโกคูรยอ กล่าวว่าพระนางยูฮวาท้องโดยได้รับแสงอาทิตย์และคลอดลูกออกมาเป็นไข่ ซึ่งก็คือองค์ชายจูมง พระเจ้าฮยอกกอเซแห่งอาณาจักรซิลลา ที่มีตำนานว่าพระองค์ประสูติจากไข่ และยังมี คิมอันจี ผู้เป็นต้นตระกูลคิมในเกาหลี มีตำนานว่า คิมอันจีถูกพบบริเวณป่าไก่หรือป่าคเยริมที่อยู่ในกล่องสีทองและมีไก่สีทองเอยู่บนกล่องนั้น แต่ตำนานการประสูติจากไข่ของพระเจ้าซูโรยังไม่ค่อยเป็นที่รู้จักของคนเท่าไรนัก

หมวดหมู่:พระมหากษัตริย์เกาหลี
สมพัฒน์ แก้วพิจิตร

**สมพัฒน์ แก้วพิจิตร** (22 พฤศจิกายน พ.ศ. 2504 – 19 มกราคม พ.ศ. 2556) อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลสมัคร สุนทรเวช และรัฐบาลสมชาย วงศ์สวัสดิ์ และอดีตสมาชิกสภาผู้แทนราษฎรจังหวัดนครปฐม สังกัดพรรคชาติไทย เป็นพี่ชายสินธพ แก้วพิจิตร

## ประวัติ
สมพัฒน์ เป็นชาวตำบลพระปฐมเจดีย์ อำเภอเมืองนครปฐม จังหวัดนครปฐม ด้านครอบครัวสมรสกับนางกนกวลี แก้วพิจิตร มีบุตร 3 คน

สำเร็จการศึกษาจากโรงเรียนสวนกุหลาบวิทยาลัย จากนั้นเข้าศึกษาต่อในระดับปริญญาตรี สาขาวิชาการเมืองการปกครอง คณะรัฐศาสตร์ มหาวิทยาลัยธรรมศาสตร์ และระดับปริญญาโท สาขาการบริหารธุรกิจ (M.BA.) จากมหาวิทยาลัยแซมฟอร์ด ประเทศสหรัฐอเมริกา

## การทำงาน
สมพัฒน์ เริ่มทำงานเป็นผู้จัดการโรงแรมเวล ในจังหวัดนครปฐม จากนั้นจึงเริ่มมีกิจการของตนเองคือ บริษัท ดาวอรพรรณ จำกัด บริษัท สหพัฒนพันธุ์ จำกัด และบริษัท สหอรพรรณ จำกัด ต่อมาได้ลงสมัครรับเลือกตั้งเป็นสมาชิกสภาผู้แทนราษฎร จังหวัดนครปฐม สังกัดพรรคชาติไทย ในการเลือกตั้ง พ.ศ. 2538 และได้รับตำแหน่งผู้ช่วยเลขานุการรัฐมนตรีว่าการกระทรวงศึกษาธิการ ในปี พ.ศ. 2538 และตำแหน่งเลขานุการรัฐมนตรีว่าการกระทรวงเกษตรและสหกรณ์ ปี พ.ศ. 2541 - 2543

ได้รับตำแหน่งรัฐมนตรีครั้งแรกในรัฐบาลสมัคร สุนทรเวช ในตำแหน่งรัฐมนตรีช่วยว่าการกระทรวงเกษตรและสหกรณ์ และพ้นจากตำแหน่งเมื่อคณะรัฐมนตรีคณะดังกล่าวสิ้นสภาพเนื่องจากศาลรัฐธรรมนูญวินิจฉัยให้สมัคร สุนทรเวช นายกรัฐมนตรี พ้นสภาพ แต่สมพัฒน์ แก้วพิจิตร ยังคงได้รับมอบหมายให้ทำหน้าที่เดิมในคณะรัฐมนตรีคณะต่อมา ซึ่งนำโดยสมชาย วงศ์สวัสดิ์

ในปี พ.ศ. 2551 ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทย

## ถึงแก่อนิจกรรม
สมพัฒน์ ถึงแก่อนิจกรรมด้วยอาการไขมันอุดตันเส้นเลือดหัวใจ เมื่อวันที่ 19 มกราคม พ.ศ. 2556 ที่ห้องพักในโรงแรมเชียงใหม่ภูคำ จังหวัดเชียงใหม่ ในระหว่างที่สมพัฒน์ ได้นำคณะองค์กรปกครองส่วนท้องถิ่นจากจังหวัดนครปฐม ศึกษาดูงานที่จังหวัดเชียงใหม่ พิธีพระราชทานเพลิงศพเมื่อวันที่ 27 มกราคม พ.ศ. 2556 ณ วัดพระงาม

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองนครปฐม
หมวดหมู่:นักธุรกิจชาวไทย
หมวดหมู่:นักการเมืองจากจังหวัดนครปฐม
หมวดหมู่:สมาชิกสภาผู้แทนราษฎรจังหวัดนครปฐม
หมวดหมู่:นักการเมืองพรรคชาติไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
คำลี่ พิลาวง

**คำลี่ พิลาวง** (, , เกิด 26 กุมภาพันธ์ พ.ศ. 2532) ชื่อเล่น **อาลี่**  เป็นนักแสดงชาวลาว ลูกครึ่งจีน-ลาว ได้รับรางวัลรองชนะเลิศอันดับสองจากการประกวด Miss Lux 2006 ก่อนที่จะมีผลงานการแสดงภาพยนตร์เรื่องแรก *[[สะบายดี หลวงพะบาง]]* (2551) คู่กับอนันดา เอเวอร์ริ่งแฮม โดยถือเป็นนางเอกคนแรกในรอบ 35 ปี ของวงการภาพยนตร์ลาว

## ประวัติ
คำลี่ พิลาวง เกิดเมื่อวันที่ 26 กุมภาพันธ์ พ.ศ. 2532 ที่นครหลวงเวียงจันทน์ ประเทศลาว  มีบิดาเป็นชาวจีนและมารดาชาวลาว เธอสามารถพูดภาษาลาว ภาษาจีน และภาษาอังกฤษ ปัจจุบันศึกษาระดับอุดมศึกษาเอกการค้าระหว่างประเทศ มหาวิทยาลัยหัวเฉียวแห่งเมืองเซียะเหมิน ประเทศจีน  เธอไม่ชอบวิชาคณิตศาสตร์ และไม่ถนัดด้านคอมพิวเตอร์  และด้วยความที่เป็นคนสนใจด้านการแสดงและชอบแสดงออก คำลี่จึงเข้าประกวด Miss Lux 2006 และสามารถคว้าตำแหน่งรองชนะเลิศอันดับสองได้สำเร็จ 

ส่วนงานด้านวงการบันเทิงเธอเริ่มจากการเดินแบบ ถ่ายแบบตามนิตยสาร ถ่ายโฆษณาเป็นพรีเซนเตอร์ของโทรศัพท์มือถือ ก่อนที่จะได้แสดงภาพยนตร์เรื่องแรก *[[สะบายดี หลวงพะบาง]]* คู่กับอนันดา เอเวอร์ริ่งแฮม ในปี พ.ศ. 2551, *[[สะบายดี 2 ไม่มีคำตอบจากปากเซ]]* คู่กับเรย์ แมคโดนัลด์ ในปี พ.ศ. 2553 ต่อมา สะบายดี วันวิวาห์ คู่กับ ปกรณ์ ฉัตรบริรักษ์ ในปี พ.ศ. 2554 เป็นต้น

## ผลงาน
### ภาพยนตร์

### โฆษณา
* ฟรีเซ็นเตอร์ โทรศัพท์มือถือ Lao asia

## รางวัล
* รองชนะเลิศอันดับ ผอ-ผmz 2  (Miss Lux 2006

## อ้างอิง

หมวดหมู่:นักแสดงลาว
หมวดหมู่:ชาวลาวเชื้อสายจีน
หมวดหมู่:บุคคลจากเวียงจันทน์
ฮังกาเรียนแรพโซดีหมายเลข 2

300px|right|thumb|Main Theme from Friska
**ฮังกาเรียนแรปโซดีหมายเลข 2 ในบันไดเสียง ซี-ชาร์ป ไมเนอร์** () ผลงานการประพันธ์ของฟรันทซ์ ลิสท์ในปี ค.ศ. 1847 สำหรับการบรรเลงเดี่ยวเปียโน เป็นผลงานชิ้นที่สองจากทั้งหมด 19 ชิ้นในชุดฮังกาเรียนแรปโซดีที่ลิสท์แต่งขึ้นในช่วงปี 1846-1853 และปี 1882 กับ 1885  โดยเป็นผลงานชิ้นที่มีชื่อเสียงที่สุด จากเทคนิคและความยากในการเล่น เนื่องจากมีการปรับเปลี่ยนจังหวะและคีย์สลับไปมาทั้งเพลง และมีช่วงที่เปิดโอกาสให้ผู้เล่นอิมโพรไวส์

ลิสท์แต่งแรปโซดีชิ้นนี้เสร็จในปี ค.ศ. 1847 และอุทิศให้กับเคาท์ลาซโล แตแลกีที่ 3 (Count László Teleki IV de Szék; 1811 – 1861) ลิสท์ได้รับอิทธิพลมาจากเพลงพื้นเมืองฮังการีที่เขาฟังมาตั้งแต่เด็ก และตีพิมพ์โน้ตดนตรีสำหรับเดี่ยวเปียโนจำหน่ายในปี ค.ศ. 1851 ซึ่งประสบความสำเร็จจนลิสท์ต้องเรียงเรียงสำหรับบรรเลงด้วยวงออร์เคสตรา ต่อมาลิสท์ได้จัดพิมพ์โน้ตดนตรีฉบับบรรเลงดูเอตเปียโน จำหน่ายในปี ค.ศ. 1874 

แรปโซดีชิ้นนี้ แบ่งโครงสร้างออกเป็นสองส่วน
* ส่วนที่หนึ่ง "Lassan" ช่วงต้นอยู่ในบันไดเสียง ซี-ชาร์ป เมเจอร์ แล้วมีการเปลียนคีย์ปรับเป็น ซี-ชาร์ป ไมเนอร์
* ส่วนที่สอง "Friska" ช่วงต้นอยู่ในบันไดเสียง เอฟ-ชาร์ป ไมเนอร์ แล้วปรับเป็น ซี-ชาร์ป เมเจอร์ ตามด้วยการด้นสด

ฮังกาเรียนแรปโซดีหมายเลข 2 ปรากฏอยู่ในวัฒนธรรมสมัยนิยมจากการเป็นเพลงประกอบภาพยนตร์แอนิเมชันของดิสนีย์, วอร์เนอร์บราเธอร์ส,ยูนิเวอร์แซลสตูดิโอส์ และ MGM หลายเรื่องมาตั้งแต่ปี ค.ศ. 1929  เป็นการบรรเลงโดยมิกกี เมาส์ใน *The Opry House* (1929) , บักส์ บันนีใน *Rhapsody Rabbit* (1946), วูดดี วูดเพ็กเกอร์ใน *Convict Concerto* (1954) , ทอมกับเจอร์รี่ ใน *The Cat Concerto*http://www.youtube.com/watch?v=G4m51L9_Y-o และยังปรากฏในแอนิเมชันอีกหลายเรื่อง เช่น *Rhapsody in Rivets* (1941)  และ *[[Who Framed Roger Rabbit]]* (1988)

ผลงานบันทึกเสียงครั้งที่ได้รับความนิยม เป็นการบรรเลงโดยวลาดิมีร์ โฮโรวิตซ์ ในปี ค.ศ. 1953 

## อ้างอิง

## แหล่งข้อมูลอื่น
* 
* 

หมวดหมู่:ผลงานของ ฟรันทซ์ ลิสท์
หมวดหมู่:งานประพันธ์ดนตรีสำหรับเปียโน
บลีช เทพมรณะ เดอะมูฟวี่ เฟดทูแบล็ก ไอคอลยัวร์เนม แด่เธอผู้สิ้นสูญ

***บลีช เทพมรณะ เดอะมูฟวี่ เฟดทูแบล็ก ไอคอลยัวร์เนม แด่เธอผู้สิ้นสูญ*** (; ) เป็นภาพยนตร์แอนิเมชันในภาคที่ 3 ของเทพมรณะ ในภาคนี้เกิดในแรกเริ่มเหตุวุ่นวายขึ้นที่โซล โซลไซตี้เพราะอยู่ ๆ คุโระซึจิ มายูริ ที่กำลังทำการทดลองอยู่ก็โดนโจมตีจนสลบไป โดนบุคคลลึกลับ 2 คน และชิงเครื่องเปลี่ยนความทรงจำ และทดลองใช้กับมายูริจนความทรงจำของเขาหายไป จำไม่ได้แม้กระทั่งรองหัวหน้าของตน ระหว่างนั้นบุคคลลึกลับทั้งสองก็ทำให้ฮอลโล่ในห้องทดลองคู่หนึ่งออกมาสร้างความปั่นป่วนในเซเรย์เทย์ ทำให้พื้นที่และยมทูตบางส่วนถูกทำให้แข็งกลายเป็นหิน แม้กระทั่งซาราคิ เคมปาจิก็ยังโดนไปด้วย ในขณะเดียวกันนั้นคุจิกิ ลูเคียกำลังจะเดินทางไปที่บ้านตระกูลคุจิกิ พร้อมกับจดหมายที่ได้มาโดยไม่รู้ว่าใครส่งมา ก็เจอกับคนที่ทำให้เซเรย์เทย์ปั่นป่วนและเตรียมจะเข้าสู้ แต่ทั้งคู่ก็ใช้เครื่องลบความทรงจำทำให้ลูเคียลืมทุกอย่างไป และจัดการทำให้คนที่รู้จักลูเคียลืมเธอไปนั่นส่งผลให้คนทั่วทั้งเซเรย์เทย์ลืมเธอเพราะความเชื่อมโยงทางความคิดของแต่ละคน

ในขณะเดียวกันที่โลกมนุษย์ คุโรซากิ อิจิโกะที่กำลังนอนเล่นอยู่ก็ฝันถึงลูเคียและรู้สึกถึงความแปลกประหลาดที่จะเกิดขึ้นกับเธอจึงรีบไปที่ร้านของอุราฮาร่า คิสึเกะเพื่อถามเรื่องลูเคียและขอให้เปิดประตูไปยังโซล โซไซตี้ แต่เมื่อไปถึงและถามถึงเรื่องนี้ อุราฮาร่า คิสึเกะก็ไม่สามารถจำลูเคียได้เหมือนกัน เขาจึงต้องเข้าไปที่โซล โซลไซตี้ด้วยตัวเอง และคิดว่าจะไปของความช่วยเหลือจากคนที่นั่น เมื่อไปถึงเข้าเจอเจอก็ฮิซากิ ชูเฮย์ แต่เมื่อเข้าไปทัก ฮิซากิกลับจำเขาไม่ได้เช่นกัน อิจิโกะและคอนจึงต้องร่วมกันแก้ปัญหาและพาลูเคียกลับมาให้ได้

## อ้างอิง

## แหล่งข้อมูลอื่น
*  
* 
* 

หมวดหมู่:บลีช เทพมรณะ
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์อนิเมะที่ออกฉายในปี พ.ศ. 2551
หมวดหมู่:การ์ตูนญี่ปุ่น
หมวดหมู่:ภาพยนตร์ญี่ปุ่น
หมวดหมู่:เทพมรณะฉบับภาพยนตร์
ลักเม

thumb|โปสเตอร์การแสดงรอบปฐมทัศน์
thumb|มารี แวน แซนด์ รับบท ลักเม
**ลักเม** () เป็นอุปรากรภาษาฝรั่งเศสความยาว 3 องก์ โดยลีโอ ดีลิบีส แต่งบทร้องโดย Edmond Gondinet และ Philippe Gille ดัดแปลงจากเรื่อง *Rarahu ou Le Mariage de Loti* (1880) นวนิยายอัตชีวประวัติของปีแอร์ โลตี (1850 - 1923) เรื่องราวความรักและชู้สาวของนายทหารเรือฝรั่งเศสชื่อ Julien Viaud (เป็นชื่อจริงของผู้เขียน) กับหญิงสาวพื้นเมืองตาฮิติชื่อ ราราฮู ต่อมาผู้เขียนได้เปลี่ยนชื่อตัวเป็นภาษาพอลินีเซียว่า โลตี 

ลีโอ ดีลิบีสได้เปลี่ยนชื่อตัวละคร และสถานที่จากในนวนิยาย ตัวพระเอกเป็นนายทหารอังกฤษในบริติชราชของอินเดีย ชื่อ เจอรัลด์ ตัวนางเอกชื่อ ลักเม เป็นลูกสาวของนักบวชพราหมณ์ชื่อ นิลขันธ์ (Nilakantha)

ดีลิบีสแต่งอุปรากรเรื่องนี้ในช่วงปี ค.ศ. 1881-1882 โดยมีท่วงทำนองที่มีกลิ่นอายของวัฒนธรรมตะวันออก ซึ่งเป็นที่นิยมในฝรั่งเศสในขณะนั้น ออกแสดงรอบปฐมทัศน์เมื่อวันที่ 14 เมษายน ค.ศ. 1883 ที่โรงละคร Opéra-Comique ปารีส  บทลักเม รับบทโดยมารี แวน แซนด์ (Marie van Zandt, 1858 - 1919) นักร้องโซปราโนชาวอเมริกัน

ท่อนบาร์คาโรลจากองก์ที่หนึ่ง "The Flower Duet" ของอุปรากรเรื่องนี้ถูกนำมาใช้ในวัฒนธรรมสมัยนิยม เช่นภาพยนตร์เรื่อง *The Hunger* (1983) ภาพยนตร์เขย่าขวัญโดยโทนีย์ สก็อตต์ นำแสดงโดยแคเทอรีน เดอเนิฟ ซูเซิน ซาแรนดอน และเดวิด โบวี  และภาพยนตร์แคนาดา *I've Heard the Mermaids Singing* (1987)  และฉบับอัลบั้มบันทึกการแสดงสดของยานนี ชุด *[[Yanni Live At The Acropolis]]* ที่ไปปรากฏในภาพยนตร์โฆษณาสายการบินบริติชแอร์เวย์ 

## อ้างอิง

หมวดหมู่:อุปรากรโดยลีโอ ดีลิบีส
หมวดหมู่:อุปรากรภาษาฝรั่งเศส
หมวดหมู่:อุปรากรคริสต์ทศวรรษ 1880
อาเซม มาคซูทาจ

**อาเซม มาคซูทาจ** () หรือฉายา **เดอะแบล็คอีเกิล** เกิดวันที่ 8 กรกฎาคม ค.ศ. 1975 เป็นนักมวยไทย และเป็นนักคาราเต้ชาวสวิสเชื้อสายอัลแบเนีย ปัจจุบันเขาเป็นแชมป์รายการ WMC เฮฟวีเวทมวยไทยเวิลด์

## ประวัติ
**อาเซม มาคซูทาจ** เริ่มเรียนวิชามวยไทยครั้งแรกเมื่ออายุ 15 ปี และเข้าร่วมแข่งขันรายการระดับโลกของ สมาคมมวยไทยโลก (W.M.T.A.) เมื่ออายุได้ 18 ปี เมื่อค.ศ. 1994 ในรุ่น 72.5 กิโลกรัม ภายหลังจากนั้น เขาชนะการแข่งขันระดับโลกมาแล้วถึง 14 ครั้ง ใน 8 รายการแข่งขันที่ต่างกัน

## เกียรติประวัติ
* ค.ศ. 2006 : W.M.C (สภามวยไทยโลก) - เวิลด์เฮฟวีเวทแชมเปียน
* ค.ศ. 2003 : W.M.T.A. (สมาคมมวยไทยโลก) - เวิลด์ซุปเปอร์เฮฟวีเวทแชมเปียน
* ค.ศ. 2003 : เค-วัน เวิลด์กรังปรีด์ พรีลิมินารี ฟรานซ์ รันเนอร์อัป
* ค.ศ. 2002 : เค-วัน เวิลด์กรังปรีด์ พรีลิมินารี มาร์เซย์ รันเนอร์อัป
* ค.ศ. 2001 : W.P.K.C. - เวิลด์เฮฟวีเวทแชมเปียน
* ค.ศ. 2001 : W.M.T.A. (สมาคมมวยไทยโลก) - เวิลด์เฮฟวีเวทแชมเปียน
* ค.ศ. 1999 : W.K.A. (สมาคมคิกบอกซิงเวิลด์) - เวิลด์ครุยเซอร์เวทแชมเปียน
* ค.ศ. 1999 : W.A.K.O. PRO - เวิลด์ครุยเซอร์เวทแชมเปียน
* ค.ศ. 1999 : W.P.K.L. (เวิลด์โปรเฟสชันแนลคิกบอกซิง ลีก) - เวิลด์ครุยเซอร์เวทแชมเปียน
* ค.ศ. 1999 : W.M.T.A. (สมาคมมวยไทยโลก) - เวิลด์ซุปเปอร์ไลท์เฮฟวีเวทแชมเปียน
* ค.ศ. 1996 : I.S.K.A. (สมาคมกีฬาคาราเต้นานาชาติ) - เวิลด์ซูเปอร์มิดเดิลเวทแชมเปียน
* ค.ศ. 1996 : W.M.T.C. (สภามวยไทยโลก) - เวิลด์ไลท์เฮฟวีเวทแชมเปียน
* ค.ศ. 1995 : W.M.T.A. (สมาคมมวยไทยโลก) - เวิลด์มิดเดิลเวทแชมเปียน
* ค.ศ. 1994 : W.M.T.A. (สมาคมมวยไทยโลก) - เวิลด์มิดเดิลเวทแชมเปียน

## อ้างอิง

## แหล่งข้อมูลอื่น
* Official website of Azem Maksutaj
* K-1sport.de - Complete Fighters Profile of Azem Maksutaj

หมวดหมู่:นักมวยไทยชาวสวิส
หมวดหมู่:นักมวยไทยชาวแอลเบเนีย
หมวดหมู่:นักคาราเต้
หมวดหมู่:ชาวสวิสเชื้อสายแอลเบเนีย
สิทธิชัย โควสุรัตน์

**สิทธิชัย โควสุรัตน์** (เกิด 27 พฤศจิกายน พ.ศ. 2503)  กรรมการสภาอุตสาหกรรมแห่งประเทศไทย (วาระ 2565—2567) อดีตรัฐมนตรีช่วยว่าการกระทรวงมหาดไทย ในรัฐบาลสมัคร สุนทรเวช อดีตสมาชิกสภาผู้แทนราษฎรจังหวัดอุบลราชธานี หลายสมัย และอดีตประธานสภาอุตสาหกรรมภาคตะวันออกเฉียงเหนือ

## ประวัติ
สิทธิชัย เกิดเมื่อวันที่ 27 พฤศจิกายน พ.ศ. 2503 ที่อำเภอเขมราฐ จังหวัดอุบลราชธานี เข้าเรียนชั้นประถมศึกษาที่โรงเรียนเขมราฐ (บ้านใต้) เรียนชั้นมัธยมศึกษาที่โรงเรียนเบ็ญจะมะมหาราช จังหวัดอุบลราชธานี จากนั้นจึงได้เข้าศึกษาและสำเร็จการศึกษาในระดับปริญญาตรีที่คณะนิติศาสตร์ และปริญญาโทคณะรัฐศาสตร์ มหาวิทยาลัยรามคำแหง ปัจจุบันสำเร็จการศึกษาระดับดุษฎีบัณฑิต หลักสูตรรัฐประศาสนศาสตรดุษฎีบัณฑิต มหาวิทยาลัยกรุงเทพธนบุรี และเข้ารับการอบรมในหลักสูตรต่างๆ ในระดับประเทศอีกหลายหลักสูตร สมรสกับนาง สายสุณีย์ คูหากาญจน์ กรรมการบริษัท อุบล ไบโอ เอทานอล จำกัด (มหาชน) มีบุตรได้แก่ พันตรี ทศสีห์ โควสุรัตน์ นางสาว สุรียส โควสุรัตน์ ประธานเจ้าหน้าที่บริหารและกรรมการผู้จัดการใหญ่ บริษัท อุบล ไบโอ เอทานอล จำกัด (มหาชน)

## ประวัติทางการเมือง
นายสิทธิชัย โควสุรัตน์ เริ่มเข้าสู่งานการเมืองโดยการเป็นสมาชิกสภาจังหวัดอุบลราชธานี (ส.จ.) ในปี พ.ศ. 2533 และเป็นสมาชิกสภาผู้แทนราษฎร (ส.ส.) ครั้งแรกในปี พ.ศ. 2538 สังกัดพรรคประชาธิปัตย์  ปี 2539-2543 เป็น ส.ส. พรรคชาติพัฒนา ปี 2544-2548 เป็น ส.ส.พรรคไทยรักไทย (แบบเขต) ปี 2548-2549 เป็น ส.ส.ระบบบัญชีรายชื่อ พรรคไทยรักไทย ต่อมาในการเลือกตั้ง พ.ศ. 2550 นายสิทธิชัย โควสุรัตน์ ได้ลงสมัคร ส.ส. ในสังกัดพรรคเพื่อแผ่นดิน แต่ถูกคณะกรรมการการเลือกตั้ง ตัดสิทธิ์เนื่องจากเป็นสมาชิกพรรคการเมืองมากกว่าหนึ่งพรรค คือ พรรคเพื่อแผ่นดิน และพรรคพลังประชาชน แต่นายสิทธิชัย ตอบโต้ว่าไม่เคยสมัครเป็นสมาชิกพรรคพลังประชาชนแต่อย่างใด ซึ่งต่อมาศาลฎีกา ได้มีคำพิพากษาให้คืนสิทธิ์แก่นายสิทธิชัย ด้วยเหตุว่าลายมือชื่อในใบสมัครสมาชิกพรรคพลังประชาชน ไม่ตรงกับลายมือชื่อของนายสิทธิชัย ทำให้นายสิทธิชัย ได้รับการรับรองเป็นสมาชิกสภาผู้แทนราษฎร แบบสัดส่วนกลุ่ม 4 พรรคเพื่อแผ่นดิน

นายสิทธิชัย โควสุรัตน์ ได้รับตำแหน่งรัฐมนตรีช่วยว่าการกระทรวงมหาดไทย ในรัฐบาลของนายสมัคร สุนทรเวช ในเดือนกุมภาพันธ์ พ.ศ. 2551 และลาออกจากตำแหน่งในเดือนสิงหาคมของปีเดียวกัน

## เครื่องราชอิสริยาภรณ์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากอำเภอวารินชำราบ
หมวดหมู่:นักการเมืองจากจังหวัดอุบลราชธานี
หมวดหมู่:สมาชิกสภาผู้แทนราษฎรจังหวัดอุบลราชธานี
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:พรรคเพื่อแผ่นดิน
หมวดหมู่:พรรคชาติพัฒนา (พ.ศ. 2550)
หมวดหมู่:พรรคเพื่อไทย
หมวดหมู่:บุคคลจากโรงเรียนเบ็ญจะมะมหาราช
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยกรุงเทพธนบุรี
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
รางวัลพระราชทานพระสุรัสวดี ครั้งที่ 14 ประจำปี พ.ศ. 2533

**รางวัลพระราชทานพระสุรัสวดี ครั้งที่ 14 ประจำปี พ.ศ. 2533** จัดโดยสมาคมผู้สื่อข่าวบันเทิงแห่งประเทศไทย โดยมีการประกาศผลเมื่อวันที่ 15 ธันวาคม พ.ศ. 2533 ณ ห้องส่งใหญ่ สถานีโทรทัศน์สีกองทัพบกช่อง 7 

## ผู้ได้รับรางวัล
### ตุ๊กตาทอง
### รางวัลตุ๊กตาทอง

### รางวัลพิเศษ ดาราทอง และ ตุ๊กตาเงิน

## อ้างอิง
* http://thaifilm.com/awardsDetail.asp?id=48  

หมวดหมู่:รางวัลตุ๊กตาทอง
หมวดหมู่:พ.ศ. 2533
เพียร์ กินต์

thumb|เพียร์ ฉบับปี 1876 รับบทโดยเฮนริก คลาวเซน
**เพียร์ กินต์** (; [ˈpeːr ˈɡʏnt]; ออกเสียงแบบอังกฤษ: /ˈpɪər ˈɡɪnt/) เป็นบทละครความยาว 5 องก์ แต่งโดยเฮนริก อิบเซ็น (1828 – 1906) กวีชาวนอร์เวย์ ดัดแปลงจากตำนานพื้นบ้านนอร์เวย์เกี่ยวกับนายพราน ชื่อ *Per Gynt*  

บทละครเรื่องนี้ตีพิมพ์ครั้งแรกที่โคเปนเฮเกน เมื่อ ค.ศ. 1867 จำนวน 1250 ชุดแรกจำหน่ายหมดอย่างรวดเร็ว แต่เมื่ออิบเซ็นตีพิมพ์ซ้ำ กลับมียอดขายไม่ดีนัก ต่อมาอิบเซ็นได้มอบหมายให้เอ็ดเวิด กริก แต่งสวีต สำหรับใช้ประกอบบทละคร  และออกแสดงเมื่อวันที่ 24 กุมภาพันธ์ ค.ศ. 1876 ที่ออสโล

นักแสดงที่มีชื่อเสียง ที่เคยรับบทนำในละครเรื่องนี้ เช่น ลอเรนซ์ โอลิเวียร์ ชาร์ลตัน เฮสตัน แมกซ์ ฟอน ซีโดว  คริสโตเฟอร์ พลัมเมอร์

## อ้างอิง

## แหล่งข้อมูลอื่น
* 
* ''Peer Gynt Festival'' 
* ใครคือเพียร์ กินท์ 

หมวดหมู่:ผลงานของ เอ็ดเวิร์ด กริก
ลุงแซม

[right|thumb|โปสเตอร์ ค.ศ. 1992ของเจมส์ มอนต์โกเมรี แฟลกก์ ได้ใช้สำหรับเกณฑ์ทหารในช่วง[สงครามโลกครั้งที่หนึ่งและสงครามโลกครั้งที่สอง แฟลกก์ได้ใช้รุ่นปรับปรุงของหน้าของเขาสำหรับลุงแซม โดยมีทหารผ่านศึก วอลเตอร์ บอตตส์ เป็นนายทหาร ใบหน้าของลุงแซมยังได้มีคล้ายกับม้าซามูเอล วิลสันตัวจริง]]
**ลุงแซม** เป็นบุคลาธิษฐานแห่งชาติของสหรัฐอเมริกา หรือในบางครั้งเจาะจงหมายถึงเฉพาะรัฐบาลกลางสหรัฐอเมริกา การนำมาใช้ครั้งแรกสามารถสืบย้อนไปได้ถึง สงคราม ค.ศ. 1812 เขาได้รับพรรณนาว่าเป็นชายผิวขาวสูงอายุที่น่าเกรงขาม มีผมขาวและเคราแพ (ไม่มีหนวด) และสวมใส่ชุดที่เป็นการรำลึกถึงรูปแบบการออกแบบของธงชาติสหรัฐอเมริกา ยกตัวอย่างเช่น หมวกทรงสูงธรรมดาที่มีลายสีแดง-ขาวและดาวสีขาวบนแถบสีน้ำเงิน กับกางเกงขาวยาวลายแดง-ขาว การนำไปใช้ในวรรณกรรมปรากฏครั้งแรกในหนังสือเชิงเปรียบเทียบ ค.ศ. 1816 *การผจญภัยของลุงแซมในการค้นหาเกียรติยศที่หายไป* (The Adventures of Uncle Sam in Search After His Lost Honor) โดย เฟรเดอริก ออกัสตัส ฟิดแฟดดี้

สัญลักษณ์ที่ใช้แทนสหรัฐอเมริกาก่อนหน้า รวมไปถึง "บราเธอร์โจนาธาน" ซึ่งใช้โดยนิตยสารพันช์ แต่ลุงแซมได้มีความนิยมเหนือกว่าสัญลักษณ์อื่น ๆ ในบางช่วงระหว่างสงครามกลางเมือง การใช้สตรีเป็นสัญลักษณ์ "โคลอมเบีย" พบเห็นน้อยมากนับตั้งแต่คริสต์ทศวรรษ 1920 ภาพ "การหาทหารใหม่" ของลุงแซม สร้างขึ้นโดย เจมส์ มอนต์โกเมรี แฟลกก์ ช่างเขียนภาพประกอบและศิลปินภาพเหมือน ซึ่งเป็นที่รู้จักกันดีในผลงานพาณิชย์ศิลป์ ตามข้อมูลบางส่วน ภาพของลุงแซมที่ได้นำเสนอต่อสาธารณะเป็นครั้งแรก คือ ภาพของแฟลกก์บนปกของนิตยสารเลสลียส์ วีคลี เมื่อวันที่ 6 กรกฎาคม ค.ศ. 1916 โดยมีคำบรรยายใต้ภาพว่า "คุณกำลังทำอะไรเพื่อให้เตรียมพร้อม" ภาพนี้ได้รับการพิมพ์มากกว่า 4 ล้านภาพระหว่าง ค.ศ. 1917-1918 และภาพดังกล่าวยังได้ถูกใช้อย่างมากในช่วงสงครามโลกครั้งที่สอง

## จุดกำเนิด
ในปี ค.ศ. 1812 บทบัญญัติจำนวนมากของกองทัพถูกซื้อที่ทรอย รัฐนิวยอร์ก โดยอัลเบิร์ต แอนเดอร์สัน ผู้รับเหมาของรัฐ สินค้าถูกตรวจสอบโดยสองพี่น้อง อเบ็นเนเซอร์และซามูเอล วิลสัน ซึ่งชื่อของซามูเอลนี้ได้เป็นที่รู้จักกันในหมู่คนงานว่า "ลุงแซม" ห่อพัสดุได้ถูกประทับตรา E.A.-U.S. ซึ่งเมื่อถูกถามถึงความหมายของตัวย่อเหล่านี้ คนงานก็มักจะตอบแบบติดตลกว่าเขาไม่รู้นอกเสียจากตัวย่อนี้หมายถึง อัลเบิร์ต อเบ็นเนเซอร์ และลุงแซม ดังนั้น ชื่อดังกล่าวจึงได้แพร่หลายกันในหมู่คนงาน ทหาร และประชาชน และรัฐบาลสหรัฐอเมริกาได้ถูกเรียกอย่างรักใคร่ว่า "ลุงแซม"

## อ้างอิง

## บรรณานุกรม
* Fenster, Bob. *They Did Whaaaaat!?*, Andrews McMeel Publishing, 2003. ISBN 0-7407-3793-7

## แหล่งข้อมูลอื่น

* "The Most Famous Poster," U.S. Library of Congress
* Historical Uncle Sam pictures
* James Montgomery Flagg's 1917 "I Want You" Poster and other works (Internet Archive copy from 2004 October 28)
* What's the origin of Uncle Sam?  The Straight Dope
* Images of a modern Uncle Sam promoting peace 

หมวดหมู่:ใบปิด
หมวดหมู่:กองทัพสหรัฐ
หมวดหมู่:สัญลักษณ์ประจำชาติสหรัฐ
หมวดหมู่:บุคลาธิษฐานประจำชาติ
หมวดหมู่:สัญลักษณ์นำโชคอเมริกัน
กาโจล

**กาโจล มุขจี เทวคัน** (; ; ;  **มุขจี**; เกิด 5 สิงหาคม ค.ศ. 1974) รู้จักในชื่อเดี่ยวว่า **กาโจล** (; ; ; ) เป็นนักแสดงชาวอินเดียที่แสดงในภาพยนตร์ภาษาฮินดี สื่อต่าง ๆ บรรยายว่าเธอเป็นหนึ่งในนักแสดงหญิงที่ประสบความสำเร็จมากที่สุดในวงการภาพยนตร์ภาษาฮินดี เธอได้รับรางวัลมากมาย รวมถึงรางวัลฟิล์มแฟร์ถึงเจ็ดรางวัล ในปี ค.ศ. 2011 กาโจลได้รับรางวัลปัทมศรี ซึ่งเป็นรางวัลพลเรือนสูงสุดอันดับสี่ของรัฐบาลอินเดีย

กาโจลเป็นลูกสาวของตนุชา และ โศมู มุขจี เธอเริ่มต้นอาชีพการแสดงด้วยภาพยนตร์เรื่อง *เบขุดี* (Bekhudi - ค.ศ. 1992) ขณะที่ยังเรียนอยู่ ต่อมาเธอลาออกจากโรงเรียน และประสบความสำเร็จในเชิงพาณิชย์จากภาพยนตร์เรื่อง *[[บาซีกัร]]* (Baazigar - ค.ศ. 1993) และ *เย ดิลละกี* (Yeh Dillagi - ค.ศ. 1994) บทบาทนำในภาพยนตร์โรแมนติกที่ทำรายได้สูงสุดอย่าง *[[สวรรค์เบี่ยง เปลี่ยนทางรัก]]* (Dilwale Dulhania Le Jayenge - ค.ศ. 1995) และ *[[อัญชลี (ภาพยนตร์)|อัญชลี]]* (Kuch Kuch Hota Hai - ค.ศ. 1998) ทำให้เธอกลายเป็นดารานำในช่วงทศวรรษ 1990 และได้รับรางวัลฟิล์มแฟร์สาขานักแสดงนำหญิงยอดเยี่ยมถึงสองรางวัล เธอยังได้รับคำชื่นชมจากนักวิจารณ์จากการรับบทฆาตกรโรคจิตในภาพยนตร์เรื่อง *คุปต์: เดอะไฮเดน ทรูธ* (Gupt: The Hidden Truth - ค.ศ. 1997) และบทบาทผู้แก้แค้นใน *ดุชมัน* (Dushman - ค.ศ. 1998)

หลังจากแสดงนำในภาพยนตร์ดราม่าครอบครัวเรื่อง *[[ฟ้ามิอาจกั้นรัก]]* (Kabhi Khushi Kabhie Gham ค.ศ. 2001) ซึ่งทำให้เธอได้รับรางวัลฟิล์มแฟร์ เป็นครั้งที่สาม กาโจลได้พักงานแสดงเต็มเวลาและทำงานไม่บ่อยนักในช่วงหลายทศวรรษต่อมา เธอได้รับรางวัลนักแสดงนำหญิงยอดเยี่ยมจากฟิล์มแฟร์อีกสองครั้งจากการแสดงนำในภาพยนตร์ระทึกขวัญโรแมนติกเรื่อง *ฟะนา* (Fanaa - ค.ศ. 2006) และภาพยนตร์ดราม่าเรื่อง *มายเนมอีสข่าน* (My Name Is Khan - ค.ศ. 2010) ภาพยนตร์ที่ทำรายได้สูงสุดของเธอคือภาพยนตร์ตลกเรื่อง *ดิลวาเล* (Dilwale - ค.ศ. 2015) และภาพยนตร์ย้อนยุคเรื่อง *ตานหาจี* (Tanhaji - ค.ศ. 2020) หลังจากนั้นเธอก็ได้แสดงในโปรเจกต์สตรีมมิ่งเรื่อง *ตรีภังคา* (Tribhanga - ค.ศ. 2021), *เดอะ ทริล* (The Trial - ค.ศ. 2023) และ *โด ปัตตี* (Do Patti - ค.ศ. 2024)

นอกจากงานแสดงภาพยนตร์แล้ว กาโจลยังเป็นนักกิจกรรมทางสังคมและเป็นที่รู้จักจากผลงานช่วยเหลือแม่ม่ายและเด็ก เธอเคยเป็นกรรมการตัดสินในรายการเรียลลิตี้ *ร็อกแอนด์โรลแฟมิลี่* (Rock-N-Roll Family) ในปี ค.ศ. 2008 และดำรงตำแหน่งผู้บริหารที่บริษัท *เทวคันเอนเตอร์เทนเมนต์แอนด์ซอฟต์แวร์* จำกัด (Devgn Entertainment and Software Ltd.) กาโจลแต่งงานกับนักแสดงและผู้กำกับภาพยนตร์ อชัย เทวคัน ตั้งแต่ปี ค.ศ. 1999 และมีบุตรด้วยกันสองคน

## อ้างอิง

## บรรณานุกรม

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2518
หมวดหมู่:บุคคลที่ยังมีชีวิตอยู่
หมวดหมู่:ชาวอินเดียเชื้อสายเบงกอล
หมวดหมู่:นักแสดงอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากมุมไบ
สภาผู้แทนราษฎรไทย ชุดที่ 22

**สมาชิกสภาผู้แทนราษฎรไทย ชุดที่ 22** (6 กุมภาพันธ์ พ.ศ. 2548 – 24 กุมภาพันธ์ พ.ศ. 2549) เป็นสมาชิกสภาผู้แทนราษฎรที่มาจากการเลือกตั้ง วันที่ 6 กุมภาพันธ์ พ.ศ. 2548 มีสมาชิกจำนวน 500 คน แบ่งเป็นแบบเขตเลือกตั้ง 400 คน แบบบัญชีรายชื่อ 100 คน โดยมีพรรคการเมืองที่ได้รับการเลือกตั้งสูงสุด คือ พรรคไทยรักไทย จำนวน 377 คน

## จำนวนสมาชิกสภาผู้แทนราษฎรจำแนกตามพรรคและภาค

## รายนามสมาชิกสภาผู้แทนราษฎรแบบบัญชีรายชื่อ

มีรายนามดังนี้

หมายเหตุ: รัฐธรรมนูญแห่งราชอาณาจักรไทย พุทธศักราช 2540 กำหนดไว้ว่า สถานภาพการเป็น สส. จะสิ้นสุดลง เมื่อได้รับตำแหน่งนายกรัฐมนตรี หรือ รัฐมนตรีในคณะรัฐมนตรี

### [[พรรคไทยรักไทย]] (67)

### [[พรรคประชาธิปัตย์]] (26)

### [[พรรคชาติไทย]] (7)

## รายนามสมาชิกสภาผู้แทนราษฎรแบบแบ่งเขต
:15px ดำรงสมาชิกภาพ
:15px สิ้นสุดสมาชิกภาพ
:15px ได้รับใบเหลือง
:15px ได้รับใบแดง 
แยกตามรายภาคตามการแบ่งของราชบัณฑิตยสถาน
มีรายนามดังนี้
### กรุงเทพมหานคร
มีรายชื่อดังต่อไปนี้

### ภาคกลาง

### ภาคเหนือ
มีรายชื่อดังต่อไปนี้

### ภาคตะวันออกเฉียงเหนือ
มีรายนามดังนี้

### ภาคใต้
มีรายชื่อดังต่อไปนี้

### ภาคตะวันออก
มีรายชื่อดังต่อไปนี้

### ภาคตะวันตก
มีรายชื่อดังต่อไปนี้

## ผู้ดำรงตำแหน่ง
:**ประธานสภาผู้แทนราษฎร** : โภคิน พลกุล
:**รองประธานสภาผู้แทนราษฎร คนที่หนึ่ง** : สุชาติ ตันเจริญ
:**รองประธานสภาผู้แทนราษฎร  คนที่สอง** : ลลิตา ฤกษ์สำราญ
:**ผู้นำฝ่ายค้าน** : อภิสิทธิ์ เวชชาชีวะ

## คณะกรรมาธิการสามัญ

## ข้อมูลทั่วไป
* จำนวนสมาชิกสภาผู้แทนราษฎรที่ได้รับเลือกตั้งครั้งแรก จำนวน 101 คน
* จำนวนสมาชิกสภาผู้แทนราษฎรสุภาพสตรี จำนวน 53 คน
* สมาชิกที่มีอายุมากที่สุด คือ ศาสตราจารย์ มารุต บุนนาค สส.แบบบัญชีรายชื่อ พรรคประชาธิปัตย์ (อายุ 81 ปี)
* สมาชิกที่มีอายุน้อยที่สุด คือ เสมอกัน เที่ยงธรรม สส.จังหวัดสุพรรณบุรี พรรคชาติไทย (อายุ 27 ปี)

## การสิ้นสุดลงของสภาผู้แทนราษฎร
สภาผู้แทนราษฎรชุดนี้ได้สิ้นสุดลงเมื่อวันที่ 24 กุมภาพันธ์ พ.ศ. 2549 อันเนื่องมาจากมีพระบรมราชโองการให้ประกาศยุบสภาผู้แทนราษฎร แลกำหนดให้มีการเลือกตั้งใหม่ในวันที่ 2 เมษายน พ.ศ. 2549 แต่ต่อมาถูกศาลรัฐธรรมนูญ พิพากษาให้การเลือกตั้งเป็นโมฆะ และตลอดระยะเวลา 7 เดือน จึงไม่มีสภาผู้แทนราษฎร จนกระทั่งในวันที่ 19 กันยายน พ.ศ. 2549 ก่อนที่จะมีการเลือกตั้งใหม่ ก็เกิดการรัฐประหาร นำโดยคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข (ค.ป.ค.) เพื่อยึดอำนาจการปกครองประเทศจากรักษาการนายกรัฐมนตรี ทักษิณ ชินวัตร จึงให้การเลือกตั้งสมาชิกสภาผู้แทนราษฏรจึงถูกเลื่อนออกไปจากวันที่ 15 ตุลาคม พ.ศ. 2549 ไปจนกระทั่งวันที่ 23 ธันวาคม พ.ศ. 2550 โดยมีรัฐบาลชั่วคราว บริหารราชการแผ่นดินไปจนกว่าจะถึงวันเลือกตั้ง

## ฉายารัฐสภา

## อ้างอิง

## แหล่งข้อมูลอื่น
* สภาผู้แทนราษฎรไทย ชุดที่ 22
ตัวละครในไทโกะโนะทัตสึจิน

[right|310px|thumb|ตัวละครใน[ไทโกะโนะทัตสึจิน]]
**ตัวละครในไทโกะโนะทัตสึจิน** เป็นตัวละครที่ปรากฏในเกมไทโกะโนะทัตสึจิน ซึ่งเป็นเกมตีกลองญี่ปุ่น (กลองไทโกะ) ลักษณะการออกแบบ เป็นการออกแบบอย่างง่าย ซึ่งออกแบบโดย**โยโคโอะ ยูคิโกะ (横尾有希子)** ตัวละครเอกคือ ฝาแฝดกลองไทโกะ **วาดะ ดน (和田どん)**  และ **วาดะ คัตสึ (和田かつ)** 

## ประวัติ
 

## รายชื่อตัวละคร
;วาดะ ดน (和田どん)
วาดะดอนเป็นตัวเอกของซีรีส์ไทโกะโนะทัตสึจิน ความใฝ่ฝันของเขาคือการแบ่งปันสิ่งที่งดงามจากไทโกะให้กับโลก เป็นเวลาสามปีมาแล้วที่เขาได้ย้ายมาสู่วาดะเฮ้าส์ และเขาก็ได้รับความนิยมชมชอบไปทั่วทั้งเมือง นอกจากนี้ เขามีความอยากอาหารมากกว่าปกติรวมถึงการซื้อสินค้าราคาแพงที่วาดะเฮ้าส์ ซึ่งอาจเป็นความอยากที่แย่ที่สุด เขามักจบประโยคการสนทนาของเขาด้วยคำว่า "บา-ดัม" ในภาษาญี่ปุ่น และเขามักเป็นที่รู้จักกันในชื่อของ "ดน"
;วาดะ คัตสึ (和田かつ)
เป็นพี่น้องฝาแฝดคู่กับวาดะ ดน เขามีหลายสิ่งที่เหมือนกับพี่ชายของเขา เป็นเวลาสามปีมาแล้วที่เขาได้ย้ายมาสู่วาดะเฮ้าส์ เมื่อเร็วๆนี้เขาเพิ่งรู้ตัวว่าเขาไม่ได้เป็นตัวละครเอกของซีรีส์ ด้านอุปนิสัยของเขาถือได้ว่าเป็นผู้ชอบกินเนื้อหมู แต่มีแนวโน้มที่เขาจะสามารถระงับความตะกละได้มากกว่าพี่ชายของเขา เขาเป็นที่รู้จักในชื่อของ"คัตสึ" เขามักจบประโยคการสนทนาของเขาด้วยคำว่า "บา-ดัม" ในภาษาญี่ปุ่นเช่นเดียวกับพี่ชายฝาแฝดของเขา

;คุณปู่
คุณปู่วัย 75 ปี แห่งบ้านวาดะ ผู้ซึ่งอยู่ในวัยเกษียณ เขามักใช้เวลาส่วนใหญ่ไปกับการดูแลเท็ตสึโอะที่เป็นหลานชาย เขาได้ชักชวนอุนากิให้พาทุกคนไปเที่ยวชายหาด โดยที่เขาต้องการยืดเส้นยืดสายเพื่อให้หายปวดหลัง

;กาเมะ
เต่าตัวนี้สามารถสร้างจุดสนใจได้เป็นไมล์จากผ้ากันเปื้อนของเขา เขายังมีส่วนช่วยในส่วนนอกของมินิเกมที่มีชื่อว่า "ไฟร์เวิร์กเฟสติวอล!" กาเมะยังมีความชื่นชอบต่ออุนากิเป็นอย่างมาก ซึ่งเขาเรียกเธอว่า "บาส" ซึ่งผู้เล่นเกมบางคนเข้าใจว่าหมายถึง "บอส" เนื่องจากการสะกดผิด นอกจากนี้ กาเมะเป็นตัวละครที่มีเสียงสูงเหมือนกับเสียงของผู้หญิง

;ปลาทอง
ปลาทองเหล่านี้มาจากเกมจับปลาทอง พวกมันว่ายน้ำกันพลุกพล่านภายหลังจากทำการโกยขึ้น และพวกมันทั้งหมดได้ปรากฏตัวขึ้นสำหรับเทศกาลตีกลองนี้โดยเฉพาะ
;โคมไฟ
โคมไฟที่มีชีวิตเหล่านี้ได้ส่องแสงสว่างขึ้นภายในเทศกาลตีกลอง แม้ว่าใบหน้าของเหล่าโคมไฟอาจไม่แสดงถึงอารมณ์ใดๆ แต่เหล่าโคมไฟเหล่านี้ก็ถือได้ว่าเป็นตัวละครที่มีความขยันมาก ซึ่งอุนากิมักจะกล่าวอยู่เสมอว่า "พวกมันไม่ได้ให้แต่เพียงแสงสว่าง!" แต่จะเป็นผู้คอยดูแลที่ดีได้เช่นกัน

;เมกะดน
เมกะดนเป็นหุ่นยนต์ไทโกะ ซึ่งได้รับการผลิตขึ้นที่ประเทศญี่ปุ่น เขามีลักษณะที่คล้ายกับปีศาจ และสามารถพบได้ในฐานะผู้เล่นแบบอัตโนมัติของทุกภาคในเกมไทโกะโนะทัตสึจิน
;เมกะคัตสึ
เมกะคัตสึเป็นพี่น้องฝาแฝดกับเมกะดน เช่นเดียวกันที่ว่าเขาอาจมีลักษณะที่น่ากลัว และเป็นผู้เล่นแบบอัตโนมัติในทุกภาคของเกมไทโกะโนะทัตสึจิน

## อ้างอิง

## ดูเพิ่ม
* ไทโกะโนะทัตสึจิน

## แหล่งข้อมูลอื่น
* ประวัติความเป็นมาของตัวละคร  
*  แผนผังความสัมพันธ์ของตัวละคร  

หมวดหมู่:เกมตู้
หมวดหมู่:เกมจากค่ายนัมโค
หมวดหมู่:เกมไทโกะโนะทัตสึจิน
ธอร์

thumb|ธอร์

ในเทวตำนานนอร์ส **ธอร์** () หรือ **ทอร์** () เป็นเทพถือค้อนซึ่งเกี่ยวข้องกับสายฟ้า ฟ้าร้อง พายุ ต้นโอ๊ก พละกำลัง การคุ้มครองมนุษยชาติ และตลอดจนการทำให้ศักดิ์สิทธิ์ การรักษาและความอุดมสมบูรณ์ เทพที่มาจากกำเนิดเดียวกันในเทพปกรณัมเยอรมันและเพเกินที่กว้างกว่า เป็นที่รู้จักกันในภาษาอังกฤษเก่าว่า Þunor และภาษาเยอรมันโบราณเขตเหนือว่า Donar (อักษรรูน þonar ᚦᛟᚾᚨᚱ) ซึ่งกำเนิดจากภาษาโปรโตเยอรมัน *Þunraz (หมายถึง "สายฟ้า")

ธอร์เป็นเทพที่ได้รับการกล่าวถึงอย่างสำคัญตลอดประวัติศาสตร์ที่มีการบันทึกของชาวเยอรมัน จากการยึดครองดินแดนเยอรมาเนียของโรมัน ไปจนถึงการขยายชนเผ่าในสมัยการโยกย้ายถิ่นฐาน ไปจนถึงการได้รับความนิยมอย่างสูงในยุคไวกิ้ง เมื่อ ในการเผชิญกับกระบวนการเผยแผ่ศาสนาคริสต์เข้าไปในสแกนดิเนเวีย สัญลักษณ์ค้อนมจอลนีร์ (Mjölnir) ของพระองค์ ถูกสวมใส่เป็นการท้าทายและชื่อตัวของนอร์สเพเกินซึ่งมีชื่อของเทพเจ้าเป็นพยานต่อความนิยมของเขา เมื่อย่างเข้าสู่สมัยใหม่ ธอร์ยังได้การยอมรับต่อไปในตำนานพื้นบ้านชนบททั่วภูมิภาคเยอรมนี ธอร์มักอ้างถึงบ่อยครั้งในชื่อสถานที่ ในวันประจำสัปดาห์ วันพฤหัสบดี(Thursday ("วันของธอร์") ปรากฏนามของพระองค์ และชื่อซึ่งมาจากยุคเพเกินที่มีนามพระองค์นั้นยังมีใช้กันอยู่จวบจนปัจจุบัน ตลอดจนยังเป็นที่มาของคำว่า "ฟ้าร้อง" หรือ "ฟ้าผ่า" ในภาษาอังกฤษ (Thunder) อีกด้วย นอกจากนี้แล้วนักวิชาการชาวอังกฤษผู้หนึ่งยังเชื่อว่า ค้อนมจอลนีร์ที่มีลักษณะขว้างไปแล้วสามารถวนกลับมาสู่มือของธอร์ได้เหมือนบูมเมอแรง เป็นที่มาของสัญลักษณ์สวัสดิกะ ที่แพร่หลายต่อมาในอารยธรรมของชาวอารยันอีกด้วย

ธอร์เป็นหนึ่งในสิบสองสำคัญของเทพเจ้าสแกนดิเนเวีย เป็นเทพแห่งสายฟ้า ธอร์เป็นบุตรของเทพเจ้าโอดิน และจอร์ดน่ง (Fjörgyn) ยักษ์แห่งแผ่นดิน

## อ้างอิง

Th
หมวดหมู่:เทพแห่งสงคราม
หมวดหมู่:เทพแห่งสายฟ้า
รานี มุคาจี

**รานี มุคาจี** ( *รานี มุขาชี*,  *รานี มุขชี*) เกิด 21 มีนาคม พ.ศ. 2521 เป็นนักแสดงของบอลลีวูด ภาพยนตร์ที่สร้างชื่อเสียงให้ คือ ปาฏิหาริย์วิญญาณรักเหนือโลก (Paheli) แสดงคู่กับ ชาห์รุข ข่าน และ bunty aur bablli ( คู่กวนรวนใจรัก ) แสดงคู่กับ อภิเษก บัจจัน

หมวดหมู่:บุคคลที่เกิดในปี พ.ศ. 2521
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวอินเดีย
หมวดหมู่:ชาวอินเดียเชื้อสายเบงกอล
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากโกลกาตา
พิเชษฐ์ ตันเจริญ

**พิเชษฐ์ ตันเจริญ** (เกิด 9 ธันวาคม พ.ศ. 2498) อดีตสมาชิกสภาผู้แทนราษฎรจังหวัดฉะเชิงเทรา สังกัดพรรคเพื่อแผ่นดิน อดีตรัฐมนตรีช่วยว่าการกระทรวงพาณิชย์ ในรัฐบาลสมัคร สุนทรเวช

## ประวัติ
พิเชษฐ์ เกิดเมื่อวันที่ 9 ธันวาคม พ.ศ. 2498 เป็นพี่ชายของนายสุชาติ ตันเจริญ แกนนำ สส. กลุ่มบ้านริมน้ำ สมรสกับนางสุธาทิพย์ ตันเจริญ มีบุตรเป็นอดีตสมาชิกสภาผู้แทนราษฎร คือณัชพล ตันเจริญ

สำเร็จการศึกษาระดับปริญญาตรี ด้านบริหารธุรกิจ สาขาวิชาการจัดการ จากวิทยาลัยลุ่มน้ำปิง (ปัจจุบันคือวิทยาลัยนอร์ทเทิร์น) จังหวัดตาก

## งานการเมือง
พิเชษฐ์ เข้าสู่งานการเมืองด้วยการสนับสนุนของสุชาติ ตันเจริญ ซึ่งถูกตัดสิทธิ์ทางการเมืองเป็นเวลา 5 ปี ให้ลงสมัคร สส. จังหวัดฉะเชิงเทรา และได้รับการผลักดันให้เป็นรัฐมนตรีช่วยว่าการกระทรวงพาณิชย์ ในรัฐบาลของนายสมัคร สุนทรเวช ในปี พ.ศ. 2551 แทนวิรุฬ เตชะไพบูลย์

พิเชษฐ์ เคยดำรงตำแหน่งกรรมการบริหารพรรคพลังประชาชน แต่ลาออกก่อนที่จะถูกตัดสินยุบพรรค ทำให้ไม่ถูกตัดสิทธิ์ทางการเมือง

ในการร่วมรัฐบาลซึ่งนำโดยพรรคประชาธิปัตย์ ปลายปี พ.ศ. 2551 พิเชษฐ์ ไม่ได้รับตำแหน่งรัฐมนตรีในรัฐบาลของอภิสิทธิ์ โดยโควตาของกลุ่มบ้านริมน้ำเป็นของนริศรา ชวาลตันพิพัทธ์ ต่อมาพิเชษฐ์ ได้หันมาร่วมกิจกรรมทางการเมือง และลงสมัคร สส. ในการเลือกตั้ง พ.ศ. 2554 ในสังกัดพรรคภูมิใจไทย 

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 ได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 12

## เครื่องราชอิสริยาภรณ์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:สกุลตันเจริญ
หมวดหมู่:นักธุรกิจจากจังหวัดฉะเชิงเทรา
หมวดหมู่:บุคคลจากอำเภอบ้านโพธิ์
หมวดหมู่:นักการเมืองจากจังหวัดฉะเชิงเทรา
หมวดหมู่:สมาชิกสภาผู้แทนราษฎรจังหวัดฉะเชิงเทรา
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อแผ่นดิน
หมวดหมู่:นักการเมืองพรรคภูมิใจไทย
หมวดหมู่:บุคคลจากวิทยาลัยนอร์ทเทิร์น
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ซัมเมอร์สแลม (2010)

**ซัมเมอร์สแลม (2010)** เป็นรายการ เพย์-เพอร์-วิว ของ WWE ในปี 2010 ซึ่งจัดเป็นปีที่ 23 แล้ว สถานที่จัดคือ Staples Center ใน Los Angeles, California เมื่อวันที่ 15 สิงหาคม ค.ศ. 2010 ซึ่งเคยมาจัดเมื่อปีที่แล้ว

## เบื้องหลัง
ตั้งแต่กลุ่ม The Nexus ได้เปิดตัวครั้งแรกในรอว์ และรุมเล่นงานจอห์น ซีนา จนได้รับบาดเจ็บ แถมยังทำลายโชว์ของรอว์จนพังยับเยิน ต่อมาใน Money in the Bank (2010) กลุ่ม Nexus ก็ได้ไปรบกวนการปล้ำของซีนาในการชิงแชมป์ WWEกับเชมัสในกรงเหล็ก ทำให้ซีนาแพ้ ซีนาแค้นมากแล้วไปมีเรื่องกับพวก Nexus และจะต้องปล้ำกันแบบ 7 ต่อ 7 โดยทีม Nexus เจอกับทีม WWE แต่ก่อนถึงซัมเมอร์สแลมนั้น สมาชิกทีมซีนาอย่างเดอะเกรทคาลี ได้ถูก Nexus ลอบทำร้ายจนไม่สามารถร่วมปล้ำได้ แต่ทีม WWE ก็ได้ให้แดเนียล ไบรอัน อดีตกลุ่ม Nexus มาร่วมทีม WWE แทน ในรอว์ได้มีการคัดเลือกนักมวยปล้ำว่าใครชนะจะได้ไปชิงแชมป์ WWE กับเชมัส ผลปรากฏว่าแรนดี ออร์ตันได้สิทธิ์ไปชิงแชมป์ WWE กับเชมัส ทางด้านของบิ๊กโชว์ ซึ่งบิ๊กโชว์ได้ถอดหน้ากากของซีเอ็ม พังก์ ทำให้เห็นหัวล้านของพังก์ พังก์แค้นมากและท้าเจอกันในซัมเมอร์สแลม แต่บิ๊กโชว์จะต้องปล้ำในรูปแบบแฮนดิแคป 3 รุม 1 กับเดอะสเตรตเอดจ์ซะไซอะที ทางด้านของเคน ซึ่งเล่นงานนักมวยปล้ำทุกคนเพื่อหาคนที่ทำร้ายดิอันเดอร์เทเกอร์ ใน Money in the Bank เคนสามารถคว้าแชมป์โลกเฮฟวี่เวทจากเรย์ มิสเตริโอ หลังจากการใช้สิทธิ์กระเป๋า Money In The Bank และเคนต้องป้องกันแชมป์กับเรย์ในซัมเมอร์สแลม

## ผลการปล้ำ

;แท็กทีม 7 ต่อ7

## ดูเพิ่ม
* ซัมเมอร์สแลม

## เชิงอรรถรส




## แหล่งข้อมูลอื่น
* เว็บไซต์อย่างเป็นทางการ 
## อ้างอิง

หมวดหมู่:ซัมเมอร์สแลม
หมวดหมู่:มวยปล้ำอาชีพในปี พ.ศ. 2553
หมวดหมู่:มวยปล้ำในลอสแอนเจลิส
100 วัตต์

**นิตยสาร 100 วัตต์** เป็นนิตยสารวิทยุสมัครเล่นรายสองเดือน วางแผงทุกวันที่ 1 ของเดือนคู่ ผลิตโดยบริษัท เจอี เทเลคอม มีเดีย จำกัด ซึ่งนายสุชาติ เด่นพฤกษ์ธรรม (HS1ENH) เป็นผู้อำนวยการ และนางธิดา เด่นพฤกษ์ธรรม (HS1ASC) เป็นบรรณาธิการอาวุโส ออกจำหน่ายฉบับแรกเมื่อ 25 กรกฎาคม พ.ศ. 2532 ราคาเล่มละ 25 บาท 

นิตยสาร 100 วัตต์ เป็นนิตยสารสำหรับวิทยุสมัครเล่นฉบับสุดท้ายในประเทศไทยที่เหลืออยู่ จนกระทั่งปิดตัวไปในฉบับที่ 172 เดือนกุมภาพันธ์ พ.ศ. 2561

## ความเป็นมา
### จุดเริ่มต้น
นิตยสาร 100 วัตต์ เริ่มต้นจัดจำหน่ายครั้งแรกในปี พ.ศ. 2532 จัดจำหน่ายในราคาเล่มละ 25 บาท โดยมีคำขวัญระบุไว้ใต้ชื่อนิตยสารว่า "ตราบสัญญาณไปถึง...คุณคือเพื่อน" โดยภาพหน้าปกเป็นรูปฟ้าผ่า และมีรูปนักวิทยุสมัครเล่นกำลังออกอากาศอยู่ พร้อมข้อความ เหวย เหวย ฟ้า.. เพื่อบ่งบอกถึงบทความเด่นประจำเล่ม คือการป้องกันฟ้าผ่าสายอากาศ ของ ดร.สำรวย สังข์สะอาด ผู้เชี่ยวชาญด้านไฟฟ้าแรงสูงจากจุฬาลงกรณ์มหาวิทยาลัย 

### การปรับตัว
นิตยสาร 100 วัตต์เริ่มปรับตัวและจัดจำหน่ายออนไลน์ ผ่านแพลตฟอร์มของอุ๊คบี ในรูปแบบของหนังสืออิเล็กทรอนิกส์ (E-book) โดยเริ่มจำหน่ายฉบับแรกในฉบับที่ 160 เดือนกุมภาพันธ์ พ.ศ. 2559 ในราคา 60 บาท ซึ่งเท่ากับราคาเล่มกระดาษ ต่อมาได้มีผู้เข้ามาแนะนำในเฟสบุ๊กแฟนเพจว่าควรลดราคาในการจำหน่ายลงจากรูปเล่มกระดาษ เนื่องจากต้นทุนการผลิตที่ลดลงสำหรับผู้ซื้อออนไลน์ จึงได้มีการปรับราคาลงมาเป็นราคา 50 บาท ซึ่งต่ำกว่าราคาเล่มกระดาษที่จำหน่ายอยู่ในราคา 60 บาทอยู่ 10 บาท และได้ปรับช่วงราคาขึ้นเป็น 55 บาท สลับกับ 50 บาท จนถึงฉบับสุดท้ายที่จำหน่ายออนไลน์คือฉบับที่ 171 เดือนธันวาคม พ.ศ. 2560 ซึ่งจำหน่ายในราคา 55 บาท

### ยุติการจัดจำหน่าย
ปัจจุบันนิตยสาร 100 วัตต์ ได้ยุติการผลิตแล้วโดยฉบับสุดท้ายคือ ฉบับที่ 172 เดือนกุมภาพันธ์ พ.ศ. 2561 ซึ่งมีภาพหน้าปกเป็นการอบรมคณะกรรมการแข่งขัน ARDF แห่งประเทศไทย และหัวข้อเด่นในเล่ม ประกอบไปด้วย อบรมกรรมการ ARDF แห่งประเทศไทย, Setup ICOM IC-7300, CW Keyer ตัวช่วยสอนรหัสมอร์ส, สหภาพวิทยุสมัครเล่นระหว่างประเทศ, คู่มือตำรวจจับ ว. และเรามายิงดวงจันทร์กันเถอะ

สำหรับสาเหตุการยุติการผลิตนั้นเกิดจากการเปลี่ยนแปลงของการรับสื่อในปัจจุบันที่เปลี่ยนผ่านไปสู่ดิจิทัลมากขึ้น รวมถึงต้นทุนการผลิตที่สูงขึ้นมาโดยตลอด ทำให้สำนักพิมพ์แบกรับค่าใช้จ่ายไม่ไหวจึงตัดสินใจยุติการผลิต โดยได้ปิดเว็บไซต์ของนิตยสารลงเมื่อวันที่ 15 มีนาคม พ.ศ. 2561 เหลือเพียงช่องทางสื่อสารเพียงเฟสบุ๊กแฟนเพจ เพื่อคอยประชาสัมพันธ์ข่าวสารและกิจกรรมต่าง ๆ ในวงการวิทยุสมัครเล่น โดยราคาในการจัดจำหน่ายครั้งสุดท้ายอยู่ที่ฉบับละ 60 บาท

## ตำราและแหล่งอ้างอิง
องค์ความรู้ต่าง ๆ เกี่ยวกับกิจการวิทยุสมัครเล่น อาทิ การสื่อสาร การพัฒนาสายอากาศ กิจกรรมของนักวิทยุสมัครเล่น และองค์ความรู้อื่น ๆ ที่ได้ตีพิมพ์ในนิตยสาร 100 วัตต์นั้น ถูกนำไปใช้งานและเผยแพร่ รวมถึงเป็นแหล่งรวบรวมและอ้างอิงต่าง ๆ

## ดูเพิ่ม
* *[[QST]]* — นิตยสารวิทยุสมัครเล่นในสหรัฐอเมริกา

## อ้างอิง


## แหล่งข้อมูลอื่น
* เฟสบุ๊กแฟนเพจนิตยสาร 100 วัตต์

หมวดหมู่:วิทยุสมัครเล่น
หมวดหมู่:นิตยสารในประเทศไทย
หมวดหมู่:วิทยุสมัครเล่นในประเทศไทย
หมวดหมู่:นิตยสารวิทยุสมัครเล่น
เหตุระเบิดในอักซู พ.ศ. 2553

**เหตุระเบิดในอักซู พ.ศ. 2553** ในเขตปกครองตนเองซินเจียงอุยกูร์ สาธารณรัฐประชาชนจีน ซึ่งทำให้มีผู้เสียชีวิต 7 คน และได้รับบาดเจ็บอีก 14 คน เจ้าหน้าที่ทางการรายงานว่า ชายชาวอุยกูร์คนหนึ่งจุดชนวนระเบิดต่อหน้าฝูงชนเมื่อเวลาประมาณ 10:30 น. เมื่อวันที่ 19 สิงหาคม โดยใช้พาหนะสามล้อ เหยื่อส่วนใหญ่เป็นชาวอุยกูร์

## การโจมตี
สถานที่เกิดการระเบิด เมืองอักซู (, ) อยู่ห่างจากอุรุมชีไปทางตะวันตก 650 กิโลเมตร และอยู่ห่างจากชายแดนคีร์กีซสถานเพียง 60 กิโลเมตร การระเบิดเกิดขึ้นที่ทางแยกถนนคาลาตา (喀拉塔路) และวูกา (乌喀路) 

เหยื่อส่วนใหญ่ของเหตุระเบิดเป็นเจ้าหน้าที่ความมั่นคงท้องถิ่น ส่วนเชื้อชาติของเหยื่อนั้นยังไม่เป็นที่ถูกกล่าวถึงในการสัมมนาข่าวของอักซู แต่โฆษกรัฐบาลซินเจียง หัว ฮันหมิน ได้กล่าวว่า "ผู้ต้องสงสัยเป็นชาวอุยกูร์ และเหยื่อส่วนใหญ่ก็เป็นชาวอุยกูร์เช่นกัน" ในเวลาเดียวกันของการสัมมนา เหตุการณ์ดังกล่าวมิได้ถูกระบุว่าเป็นการก่อการร้ายโดยขบวนการอิสลามเตอร์กิสถานตะวันออก ตำรวจจีนกล่าวว่า มันเป็นการกระทำโดยเจตนา และผู้ต้องสงสัยถูกควบคุมตัวไว้ในบริเวณสถานที่เกิดเหตุหลังจากตัวเองได้รับบาดเจ็บ

## อ้างอิง

หมวดหมู่:พ.ศ. 2553
หมวดหมู่:ซินเจียงอุยกูร์
วอยซ์ (เพลงของเพอร์ฟูม)

**"วอยซ์"** (Voice) เป็นซิงเกิลที่ 16 ของวง เพอร์ฟูม โดยเพลง "Voice" ถูกใช้เป็นเพลงประกอบโฆษณา "Nissan no Omise de!" และเพลง "575" ถูกใช้เป็นเพลงประกอบโฆษณา KDDI iida

## รายชื่อเพลง

## ตำแหน่งในชาร์ตโอริกอน (ญี่ปุ่น)

:**ยอดขายทั้งหมด:** 121,201
:**ยอดขายทั้งหมดในปีพ.ศ. 2553:** 120,704 (ซิงเกิลออฟเดอะเยียร์อันดับที่ 53)
:**ยอดขายทั้งหมดในปีพ.ศ. 2554:** 497

## อ้างอิง

## แหล่งข้อมูลอื่น
# เว็บไซต์หลักอย่างเป็นทางการ

หมวดหมู่:เพลงของเพอร์ฟูม
หมวดหมู่:ซิงเกิลในปี พ.ศ. 2553
ฟูชิเซนนาเกิร์ล/เนเจอรัลนิโคอิชิเตะ

"**ฟูชิเซนนาเกิร์ล/เนเจอรัลนิโคอิชิเตะ**" () เป็นซิงเกิลแรกในปี พ.ศ. 2553 ของวง เพอร์ฟูม ออกจำหน่ายเมื่อวันที่ 14 เมษายน พ.ศ. 2553 ในรูปแบบซีดีและซีดี+ดีวีดี สำหรับมิวสิกวิดีโอเพลง "ฟูชิเซนนาเกิร์ล" กำกับโดย เซกิ คาซึอากิ ส่วนเพลง "เนเจอรัลนิโคอิชิเตะ" กำกับโดย โคดามะ ยูอิจิ

## รายชื่อเพลง

## ตำแหน่งในชาร์ตโอริกอน (ญี่ปุ่น)

**ยอดขายทั้งหมด:** 107,254 (ซิงเกิลออฟเดอะเยียร์อันดับที่ 62)

## แหล่งข้อมูลอื่น
* Fushizen na Girl PV Preview (1:36) on Youtube (on Tokuma channel) 

หมวดหมู่:ซิงเกิลในปี พ.ศ. 2553
หมวดหมู่:เพลงของเพอร์ฟูม
ริเตศ เทศมุข

**ริเตศ เทศมุข** () เกิดเมื่อ วันที่ 17 ธันวาคม พ.ศ. 2521 นักแสดงและพิธีกรชาวอินเดีย ริเตศเป็นบุตรของมุขมนตรีในรัฐมหาราษฏระ มีผลงานการแสดงภาพยนตร์ที่มีชื่อเสียงในเรื่อง *[[อะลาดิน (ภาพยนตร์)|อะลาดิน]]* และ *[[อะลาดิน 2]]*  นอกจากนี้เขายังเป็นนักแสดงรับเชิญในเรื่อง *[[โอม ศานติ โอม]]* และเป็นพิธีกรใน งาน iifa ที่ประเทศไทยเมื่อปี พ.ศ. 2551 อีกด้วย

หมวดหมู่:บุคคลที่เกิดในปี พ.ศ. 2521
หมวดหมู่:บุคคลที่ยังมีชีวิตอยู่
หมวดหมู่:นักแสดงภาพยนตร์ชายชาวอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากมุมไบ
มะเร็งเม็ดเลือดขาวเฉียบพลันชนิดลิมโฟบลาสติก

**มะเร็งเม็ดเลือดขาวเฉียบพลันชนิดลิมโฟบลาสติก** (; ALL) เป็นโรคมะเร็งเม็ดเลือดขาวชนิดหนึ่ง โดยมีเซลล์เม็ดเลือดขาวชนิดลิมโฟบลาสต์ในเลือดมากกว่าปกติ

## อ้างอิง

## แหล่งข้อมูลอื่น
* Acute Lymphocytic Leukemia  at American Cancer Society
* Information about ALL from the Leukemia & Lymphoma Society
* Information about ALL from Cancer Research UK
* Directory of children's cancer-related resources  from Children's Cancer Web
* Information about ALL from the Centre for Cancer and Blood Disorders at Sydney Children’s Hospital
* Information about ALL from European LeukemiaNet
* Information on childhood ALL  from ACOR's Ped-Onc Resource Center, including disease details (MRD, phenotypes, molecular characterization), a layman's list of current and past clinical trials, a collection of articles on the possible causes of ALL, a bibliography of journal articles, and links to sources of support for parents of children with ALL.
* Association of Cancer Online Resource (ACOR) Leukemia Links  - provides links to information on leukemia, including ALL, primarily in adults.

หมวดหมู่:มะเร็งเม็ดเลือดขาวชนิดลิมฟอยด์
หมวดหมู่:ชนิดของเนื้องอก
หมวดหมู่:โลหิตวิทยา
หมวดหมู่:โลหิตพยาธิวิทยา
หมวดหมู่:มะเร็งเม็ดเลือดขาวเฉียบพลัน
ไก่ตันดูรี

**ไก่ตันดูรี** () หรือนิยมเรียกว่า **ไก่ทันดูรี** () เป็นอาหารอินเดีย ซึ่งได้รับความนิยมมากในกลุ่มอาหารปัญจาบ โดยนำไก่มาหมักกับเครื่องเทศ มาซาลา และนมเปรี้ยว ก่อนทำการย่าง เนื้อไก่ที่สุกแล้วออกเป็นสีแดง มีรสชาติเปรี้ยวเผ็ดร้อน

โดยแบบดั้งเดิมจะใช้เตาดินแบบแทนดอรี ซึ่งเป็นเตาเตาอบที่ใช้ในท้องถิ่นแถบทางตะวันตกเฉียงเหนือของอินเดีบ กำเนิดขึ้นเมื่อ คันดาน ลาล กุจราลเจ้าของร้านอาหารชื่อ โมตี มาฮัล ในเมืองเปศวร ในช่วงก่อนการแยกตัวเป็นอิสระจากอังกฤษโดยการประยุกต์ใช้เตาตันดูร์ในการทำปรุงอาหารกุจราล

## อ้างอิง

## แหล่งข้อมูลอื่น

* Tandoori Chicken. *[[Cook's Illustrated]]*. 

หมวดหมู่:อาหารอินเดีย
แบกเซอร์ ฮัมบี

**แบกเซอร์ ฮัมบี** () หรือฉายา **จอมโจรแขนเดียว** () เกิดที่เมืองวินนี่เพก ประเทศแคนาดา ค.ศ. 1974 เนื่องจากเขาไม่มีมือข้างขวาตั้งแต่เกิด โดยเหลือเพียงข้อศอกช่วงล่างเท่านั้น ซึ่งถูกตัดออกภายหลังจากที่ถูกพันเข้ากับสายสะดือ แบกเซอร์ ฮัมบี ถือเป็นนักชกรายเดียวของโลกที่ชนะรายการแข่งขันระดับโลกด้วยมือเพียงข้างเดียว นอกจากนี้ เขายังได้ทำงานร่วมกับ โอเปอเรชั่นรีบาวน์ ในการช่วยเหลือกองทหารสหรัฐอเมริกาผู้ได้รับบาดเจ็บ โดยให้กำลังใจแด่ผู้บาดเจ็บในการเอาชนะความสูญเสียทางด้านร่างกาย

## ประวัติการแข่งขัน
แบกเซอร์ ฮัมบี ในปัจจุบันเป็นแชมป์โลก กีฬามวยไทยรุ่นซูเปอร์เฮฟวีเวทของสภามวยไทยนานาชาติ (IMTC) เขาเป็นเจ้าของเข็มขัดการแข่งขันหลายรายการ รวมทั้ง เป็นแชมป์รายการ WBC ซูเปอร์เวลเทอร์เวทเนชันแนล (ค.ศ. 2010), IKKC USA คิกบอกซิง, IMTC เวิลด์มิดเดิลเวท และ IKBA อินเตอร์เนชันแนล คิกบอกซิง

จากการที่เขามีความสนใจในกีฬา ทำให้เขาเริ่มการวิ่งแข่งในวัย 11 ปี และเข้าแข่งขันศิลปะป้องกันตัวในวัย 17 ปี และร่วมวิ่งกับทีมชาติแคนาดาแทร็กทีมในบาร์เซโลนา ปีค.ศ. 1992 และในเบอร์ลิน ปีค.ศ. 1994

แบกเซอร์ ฮัมบียังเป็นผู้ชนะรายการแคนาเดียนซูเปอร์เวลเทอร์เวทคิกบ็อกซิงแชมเปียนชิป ใน ค.ศ. 1996 และหลังจากนั้น ในปีค.ศ. 1997 เขาได้ย้ายไปแคลิฟอร์เนียเพื่อเข้าร่วมเป็นคิกบ็อกเซอร์ระดับอาชีพ

ปัจจุบัน เขาเข้ารับฝึกจากเทรนเนอร์ที่เป็นนักมวยไทยแชมป์โลก ซึ่งมีชื่อว่า อาจารย์ทอม ขามวงศ์ษา และเดวิด ฮวย ที่สถาบันมวยไทยอะคาเดมี ในนอร์ทฮอลลีวูด แคลิฟอร์เนีย

## ภาพยนตร์
ในปีค.ศ. 1994 แบกเซอร์ ฮัมบีได้เดินทางสู่ประเทศจีนเพื่อเป็นนักแสดงในภาพยนตร์เรื่อง "วันอาร์มฮีโร" ที่ได้รับการผลิตโดยคาร์เตอร์ หว่อง (ซึ่งเป็นดาราภาพยนตร์ศิลปะการต่อสู้ จากภาพยนตร์เรื่อง บิ๊กทรับเบิลอินลิทเติลไชน่า) และกำกับภาพยนตร์โดย ลี่ ม่าน ซิง

แบกเซอร์ ฮัมบี ได้มีส่วนร่วมในภาพยนตร์เรื่อง*[[สไปเดอร์แมน 3]]* โดยแสดงแทนโทบีย์ แมไกวร์ ในส่วนหนึ่งภาพยนตร์ ซึ่งเป็นฉากการต่อสู้ของสไปเดอร์แมน กับแซนด์แมน โดยฮัมบีได้อุทิศการถ่ายทำอย่างตั้งใจในฉากเอฟเฟกต์การชกทะลุหน้าอกของแซนด์แมน

นอกจากนี้ ฮัมบียังได้รับบทเป็น เอดูอาร์โด โรเมโร ซึ่งเป็นเจ้าหน้าที่ชาวเม็กซิโกผู้ทำการทุจริต ในทีวีซีรีส์ชุด "เดอะชีลด์"

## อ้างอิง

## แหล่งข้อมูลอื่น
* Baxter's Official Site

หมวดหมู่:นักมวยไทยชาวแคนาดา
หมวดหมู่:คิกบ็อกเซอร์
หมวดหมู่:ชาวอเมริกันเชื้อสายแคนาดา
หมวดหมู่:คนพิการ
หมวดหมู่:บุคคลจากวินนิเพก
ไรอัน ควานเทน

**ไรอัน ควานเทน** () เกิดเมื่อวันที่ 28 พฤศจิกายน ค.ศ. 1976 เป็นนักแสดงชาวออสเตรเลีย เขารับบทเป็นวินนี แพตเทอร์สัน ตั้งแต่ปี 1997-2002 ในละครน้ำเน่าของออสเตรเลียเรื่อง *[[Home and Away]]* หลังจากนั้นเขาได้แสดงในซีรีส์อเมริกัน ดราม่า แนววัยรุ่น เรื่อง *[[Summerland (TV series)|Summerland]]* โดยรับบทเป็น เจย์ โรเบิร์ตสัน ต่อมาในปี 2008 เขารับบทเป็นเจสัน สแตกเฮาส์ในซีรีส์เรื่อง *[[True Blood]]*

## ผลงานด้านการแสดง

## อ้างอิง

## แหล่งข้อมูลอื่น
* 
* From vampires to superheroes: Ryan Kwanten talks 'Griff the Invisible

หมวดหมู่:นักแสดงออสเตรเลีย
หมวดหมู่:บุคคลจากซิดนีย์
หมวดหมู่:ชาวออสเตรเลียเชื้อสายดัตช์
การส่งบริการทางอิเล็กทรอนิกส์

**การส่งบริการทางอิเล็กทรอนิกส์** ()

## การกำหนดบริการอิเล็กทรอนิกส์
บริการอิเล็กทรอนิกส์ถือเป็นการบริการออนไลน์ที่มีบนอินเทอร์เน็ต โดยการทำธุรกรรมที่ถูกต้องของการซื้อและขาย (จัดซื้อ) จะเป็นไปได้ไม่ใช่ไปที่เว็บไซต์ โดยข้อมูลรายละเอียดเท่านั้นที่มีและไม่มีการทำธุรกรรมออนไลน์ที่ได้ทำไป

## ที่มา
ประชาชนทุกคนที่อยู่ภายใต้การดูแล ไม่ว่า จังหวัด รัฐ หรือ ท้องถิ่น จำเป็นต้องทำงานกับรัฐบาล เช่นการสมัครเป็นโครงการเพื่อสังคมโดยเฉพาะ ขณะที่คนอื่นจะบังคับ (เช่นการจ่ายภาษีหรือการสอบใบขับขี่ในการขับรถบนถนนสาธารณะ) ธุรกิจและองค์กรอื่น ๆ ยังต้องทำงานกับรัฐบาล เขตเลือกตั้งรัฐบาลมีขนาดใหญ่ มีความหลากหลายและมีประชากรพิเศษเช่นพิการทางร่างกายและไม่รู้หนังสือ

การกำหนดประชากรขนาดใหญ่มีความต้องการที่แตกต่างกัน อาจเป็นเรื่องยากสำหรับรัฐบาลที่จะให้บริการที่มีประสิทธิภาพแก่ประชาชนและองค์กร ปัญหาจะลุกลาม เมื่อรัฐบาลและประชากรเติบโต แต่ระบบนำส่งไม่เปลี่ยนแปลง บริการจัดส่งจะช้าไม่แน่นอน และค่าใช้จ่ายในการส่งมอบบริการที่สามารถเพิ่มขึ้นนี้จะนำไปสู่การทุจริต (เช่น ความรวดเร็วของการจ่ายเงิน""ในการได้งานทำ ปัญหาเหล่านี้อาจเกิดขึ้นร่วมกันในประเทศกำลังพัฒนา

สำหรับปัญหาเหล่านี้ รัฐบาลได้พยายามปรับปรุง และนำส่งบริการความเร็วสูงและโปร่งใสในการประมวลผล บริการจัดส่งสินค้าอิเล็กทรอนิกส์เป็นวิธีหนึ่งที่รัฐบาลพยายามที่จะให้บริการโดยตรงกับประชาชนโดยไม่ต้องมีคนไปที่อาคารรัฐบาล บริการอิเล็กทรอนิกส์สามารถส่งลักษณะสินค้าหรือบริการอื่นๆ ของเว็บไซต์บนอินเทอร์เน็ต

## ระดับการให้บริการ
ขึ้นอยู่กับวุฒิภาวะความสามารถของรัฐบาล อิเล็กทรอนิกส์บริการจัดส่งในระดับต่อไปนี้อาจให้บริการในลำดับของความซับซ้อนที่เพิ่มขึ้น

### เกี่ยวกับข้อมูล
โครงสร้างพื้นฐานด้านไอทีและความสามารถในการส่งมอบบริการที่เป็นพื้นฐาน อย่างเป็นธรรมและให้เฉพาะข้อมูลคงที่ ผ่านสื่ออิเล็กทรอนิกส์ในรูปแบบของคำสั่ง รัฐบาลและสิ่งต่างๆเช่นใบสมัครจดหมาย ข่าว เป็นต้น

### การโต้ตอบ
ความซับซ้อนเล็กน้อยและโครงสร้างพื้นฐานที่เชื่อถือได้ เนื้อหาการบริการการโต้ตอบสามารถทำให้ใช้ได้กับสื่ออิเล็กทรอนิกส์ ตัวอย่างเช่น เว็บไซต์อาจให้แบบฟอร์มที่จะกรอกการพิมพ์ออนไลน์ออกมาและดำเนินการในหน่วยงานราชการได้
### การแลกเปลี่ยน
ข้อมูลโครงสร้างพื้นฐานเทคโนโลยีเพียงพอ แต่ไม่สามารถใช้ได้อย่างกว้างขวางทั่วประเทศและรัฐบาลมีเหตุผลที่มั่นคงและเชื่อถือได้ บริการอิเล็กทรอนิกส์สามารถส่งมอบ Online ยื่นแสดงภาษีของบริษัท ตกอยู่ในหมวดหมู่นี้เป็นส่วนสำนักงานใหญ่ของ บริษัท อยู่ในเมืองที่อินเทอร์เน็ตและโครงสร้างพื้นฐานด้านไอทีอื่นๆ สามารถใช้ได้ กับหน่วยงานรัฐบาลจะมีหน่วยงานของตนภายใน IT เพื่อสร้างและดูแลงานของตนเอง

ข้อมูลโครงสร้างพื้นฐานเทคโนโลยีเป็นที่มั่นคงและแพร่หลาย รัฐบาลได้รับบริการ สามารถพัฒนาความสามารถบริการส่งอิเล็กทรอนิกส์ที่เพียงพอ ที่สามารถโต้ตอบซึ่งกันและกัน

## การบริการให้กับประชาชน
การรวมความสามารถในการส่งบริการอิเล็กทรอนิกส์ไม่เพียงพอ สำหรับรัฐบาล นอกจากนี้ยังต้องการให้บริการอิเล็กทรอนิกส์เหล่านี้สามารถเข้าถึงได้โดยประชาชน นี่คือความแตกต่างทาง"ช่องทางการให้บริการจัดส่งสินค้า"ซึ่งคำนึงถึงโครงสร้าง IT, ความสามารถของประชาชนในการติดต่อกับรัฐบาลอิเล็กทรอนิกส์และสังคมพิจารณา

หมวดหมู่:การเมืองกับเทคโนโลยี
ประสิทธิ์ โฆวิไลกูล

ศาสตราจารย์พิเศษ **ประสิทธิ์ โฆวิไลกูล** อดีตประธานกรรมการ บริษัท โออิชิ กรุ๊ป จำกัด (มหาชน) กรรมการ มูลนิธิสุรเกียรติ์ - ท่านผู้หญิงสุธาวัลย์ เสถียรไทย อดีตรัฐมนตรีประจำสำนักนายกรัฐมนตรี ในรัฐบาลของพลเอกสุรยุทธ์ จุลานนท์ หลังการรัฐประหาร พ.ศ. 2549

## ประวัติ
ประสิทธิ์ โฆวิไลกูล เกิดเมื่อวันที่ 22 มิถุนายน พ.ศ. 2486 สำเร็จการศึกษานิติศาสตรบัณฑิต (เกียรตินิยมอันดับ 2) จากจุฬาลงกรณ์มหาวิทยาลัย และปริญญาโททางกฎหมาย จากมหาวิทยาลัยโคลัมเบีย ประเทศสหรัฐอเมริกา

ด้านชีวิตครอบครัวสมรสกับรองศาสตราจารย์ สุกัญญา โฆวิไลกูล (สกุลเดิม ศิริตันติกร) อดีตอาจารย์ประจำคณะครุศาสตร์ จุฬาลงกรณ์มหาวิทยาลัย มีบุตรด้วยกัน 2 คน คือ ผศ.ดร.สิริกัญญา โฆวิไลกูล และนายสิรวิชญ์ โฆวิไลกูล

## การทำงาน
ประสิทธิ์ โฆวิไลกูล เริ่มต้นทำงานเป็นทนายความในสำนักงานทนายความประสิทธิ์ กาญจนวัฒน์ จากนั้นจึงได้ย้ายมาทำงานที่บริษัท กรุงเทพประกันภัย จำกัด และบริษัท ปูนซีเมนต์นครหลวง จำกัด ต่อมาได้เข้ามารับราชการเป็นอาจารย์สอนกฎหมาย คณะนิติศาสตร์ จุฬาลงกรณ์มหาวิทยาลัย และอาจารย์สำนักอบรมศึกษากฎหมายแห่งเนติบัณฑิตยสภา อีกทั้งยังเป็นอาจารย์พิเศษ โรงเรียนนายร้อยตำรวจสามพราน หลังจากเกษียณอายุราชการ ได้มารับหน้าที่อธิการบดีมหาวิทยาลัยหัวเฉียวเฉลิมพระเกียรติ (พ.ศ. 2544 - 2549) 

ต่อมาในการจัดตั้งรัฐบาลหลังการรัฐประหาร พ.ศ. 2549 นำโดยพลเอกสุรยุทธ์ จุลานนท์ นายกรัฐมนตรี ซึ่งได้มีการปรับคณะรัฐมนตรีคณะแรกในเดือนพฤศจิกายน พ.ศ. 2549 และนายประสิทธิ์ โฆวิไลกูล ได้รับแต่งตั้งให้ดำรงตำแหน่งรัฐมนตรีประจำสำนักนายกรัฐมนตรีในการปรับคณะรัฐมนตรีครั้งนั้น ก่อนที่จะลาออกเนื่องจากปัญหาสุขภาพ ในเดือนพฤษภาคม พ.ศ. 2550 หลังจากที่ทำงานได้เพียง 6 เดือน

นอกจากนั้น ยังได้รับโปรดเกล้าฯ แต่งตั้งเป็นกรรมการกฤษฎีกา สำนักงานคณะกรรมการกฤษฎีกา

## เครื่องราชอิสริยาภรณ์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:ข้าราชการพลเรือนชาวไทย
หมวดหมู่:อาจารย์คณะนิติศาสตร์
หมวดหมู่:ศาสตราจารย์พิเศษ
หมวดหมู่:นักกฎหมายชาวไทย
หมวดหมู่:นักการเมืองไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนเผยอิง
หมวดหมู่:บุคคลจากมหาวิทยาลัยหัวเฉียวเฉลิมพระเกียรติ
หมวดหมู่:กรรมการกฤษฎีกาไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:ชาวไทยเชื้อสายจีน
รุ่งเรือง อิศรางกูร ณ อยุธยา

**รุ่งเรือง อิศรางกูร ณ อยุธยา** (13 พฤศจิกายน พ.ศ. 2481 – 5 มิถุนายน พ.ศ. 2565) อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลของพลเอกสุรยุทธ์ จุลานนท์ หลังการรัฐประหารในประเทศไทย พ.ศ. 2549

## ประวัติ
รุ่งเรือง อิศรางกูร ณ อยุธยา เกิดเมื่อวันที่ 13 พฤศจิกายน พ.ศ. 2481 ที่อำเภอตาคลี จังหวัดนครสวรรค์ เป็นบุตรของพระยารามราชภักดี กับคุณหญิงชื่นแช่ม อิศรางกูร ณ อยุธยา สำเร็จการศึกษาระดับปริญญาตรี ด้านวิทยาศาสตร์การเกษตร จากมหาวิทยาลัยโอคลาโฮมาสเตต ประเทศสหรัฐอเมริกา ในปี พ.ศ. 2508 ระดับปริญญาโทสาขาเดียวกัน จากมหาวิทยาลัยเคนทักกีสเตต และระดับปริญญาเอก ด้านการเกษตร จากมหาวิทยาลัยเคนทักกีสเตต เช่นเดียวกัน

ด้านครอบครัวสมรสกับชัชสรัญ อิศรางกูร ณ อยุธยา (สกุลเดิม: เจริญศิริ) มีบุตรด้วยกัน 2 คน คือนาง ปิยนิตย์ ขวัญพูลศรี และ นาย กฤตินาท อิศรางกูร ณ อยุธยา กรรมการ บริษัท ทรัพย์ศรีไทย จำกัด (มหาชน)

ในวันที่ 8 มิถุนายน พ.ศ. 2565 พระบาทสมเด็จพระวชิรเกล้าเจ้าอยู่หัวโปรดเกล้าโปรดกระหม่อมโกศแปดเหลี่ยม ฉัตรเบญจา และกำหนดพระราชทานพระอภิธรรมศพเป็นเวลา 3 วัน ณ ศาลาตึกพระครูประจักษ์ศิลป์ วัดธาตุทอง

ต่อมาทรงโปรดเกล้าโปรดกระหม่อมให้พระราชทานเพลิงศพ ในวันที่ 22 สิงหาคม พ.ศ. 2565 ณ วัดธาตุทอง

## การทำงาน
รุ่งเรือง อิศรางกูร ณ อยุธยา รับราชการในสังกัดกระทรวงเกษตรและสหกรณ์ เคยดำรงตำแหน่งผู้อำนวยการกองโครงการเศรษฐกิจ ในปี พ.ศ. 2530 และดำรงตำแหน่งรองปลัดกระทรวงเกษตรและสหกรณ์ ตั้งแต่ปี พ.ศ. 2536 จนเกษียณอายุราชการในปี พ.ศ. 2542 จากนั้นจึงได้รับตำแหน่งเป็นที่ปรึกษาด้านสินเชื่อเกษตรและชนบท ธนาคารกรุงเทพ จำกัด (มหาชน) จนถึงปี พ.ศ. 2549

รุ่งเรือง อิศรางกูร ณ อยุธยา ได้รับตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลหลังการรัฐประหาร พ.ศ. 2549 นำโดยพลเอกสุรยุทธ์ จุลานนท์ นายกรัฐมนตรี

## เครื่องราชอิสริยาภรณ์

## อ้างอิง

หมวดหมู่:ราชสกุลอิศรางกูร
หมวดหมู่:ณ อยุธยา
หมวดหมู่:บุคคลจากอำเภอตาคลี
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดนครสวรรค์
หมวดหมู่:บุคคลจากมหาวิทยาลัยโอคลาโฮมาสเตต
หมวดหมู่:บุคคลจากมหาวิทยาลัยเคนทักกีสเตต
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรพรรดิมาลา